כשהייתי סוס
לא, לא היה מאושר ממני ; פעם, פעם, מזמן, כשהייתי סוס ; עם כרכרתך, גבירתי, עם המושכות ; אשה יפה, דוהר ברחובות ; אך את דרשת ממני אהבה ; שאפרד לעד מן האורווה ; הייתי סוס, כן, אך את ניצלת אותי ; ובגללך עזבתי את סוסתי ; ומאז, כל הלילות ; בין סדינייך הלבנים ; אני אכול געגעועים ; לסוסתי ולאורווה ; לא, לא היה עוד מאושר ממני ; פעם, פעם, מזמן, כשהייתי סוס ; המשתכר, גבירתי, עד אין סופי ; אשה יפה, כשרסן שמת בתיק ; אך את רצית אותי סוס מאולף ; רצית אותי לנימוסים וטף ; הייתי סוס, כן כן, אך את דפקת אותי ; ובגללך אצא מדעתי ; ומאז, כל הלילות ; כשאנחנו טנגו רוקדים ; אני אכול געגועים ; לסוסתי, למירוצים ; לא, לא היה עוד מאושר ממני ; פעם, פעם, מזמן, כשהייתי סוס ; כשעל גבי, גבירתי, רכבת בשיר ; אשה יפה, בכל גני העיר ; אך את רצית אותי בנקאי סוחר ; רצית אותי כוכב ממש זוהר ; הייתי סוס, כן כן, ולרגליך מרמס ; ובגללך אני כבר סוס קרקס ; ומאז, כל הלילות ; כשאני שר "אל תלכי מכאן" ; אני אכול געגועים ; אל שתיקותייך, יפתי ; ואז פתאום ברחת ללא היסוס ; עם גמל, ועוד עם גב פחוס ; ביום, גבירתי, שסרבתי לזוז ; ביום שנגמר לי הסוס ; ואת גזלת את סוסתי ; את שלוותי, את אורוותי ; את פרסותי ואת חיי ; והשארת אותי רק עם סיני ; ומאז אני רץ ורץ ; ממשיך ורץ ללא פרסות ; ואין בי אהבה יותר ; לא לנשים, לא לסוסות ; לא, לא היה מאושר ממני ; פעם, פעם, מזמן, כשהייתי סוס ; עם המושכות, גבירתי, עם הרתמה ; כשהייתי סוס ואת היית פרה; 